22 Ke boammaaruri gore, re atamalana thata le Jehofa ka go etsa tshiamiso ya gagwe! Fa re tshela go ya ka melao ya gagwe e e siameng, fa re itsise batho ba bangwe dikgang tse di molemo tse di namolang botshelo le fa re tlhoma mogopolo mo dinonofong tse di molemo tsa batho ba bangwe go na le go senka diphoso tsa bone, re a bo re bontsha tshiamiso ya Modimo. Bagolwane, fa lo boloka phuthego e le phepa, fa lo neela kgakololo e e agang e e tswang mo Dikwalong, fa lo dira ditshwetso lo sa tlhaole le fa lo kgothatsa ba ba ngomogileng pelo, lo a bo lo bontsha tshiamiso ya Modimo. Go tshwanetse ga bo go itumedisa Jehofa tota fa a leba a le kwa legodimong a bo a bona batho ba gagwe ba leka ka natla go ‘dira tshiamiso’ fa ba tsamaya le Modimo wa bone!